C 257/8
HU
Az Európai Unió Hivatalos Lapja
2022.7.4.
A Bíróság (első tanács) 2022. május 5-i ítélete (a Cour de cassation [Franciaország] előzetes döntéshozatal iránti kérelme) – BV elleni büntetőeljárás (C-570/20. sz. ügy) (1) (Előzetes döntéshozatal – Hozzáadottérték-adó (héa) – 2006/112/EK irányelv – A fizetendő adó csalárd eltitkolása – Szankciók – Ugyanazon tényállás tekintetében közigazgatási szankciót és büntetőjogi szankciót is előíró nemzeti szabályozás – Az Európai Unió Alapjogi Chartája – 49. cikk – 50. cikk – A ne bis in idem elve – Az 52. cikk (1) bekezdése – A ne bis in idem elvének korlátozásai – Egyértelmű és pontos szabályok előírásának a követelménye – A nemzeti szabályozás nemzeti bíróságok által történő értelmezése figyelembevételének a lehetősége – A kiszabott szankciók összességének az arányosságát biztosító szabályok előírásának a szükségessége – Különböző jellegű szankciók) (2022/C 257/10) Az eljárás nyelve: francia A kérdést előterjesztő bíróság Cour de cassation
Az alap-büntetőeljárás résztvevői BV Az eljárásban részt vesz: Direction départementale des finances publiques de la Haute-Savoie
Rendelkező rész Az Európai Unió Alapjogi Chartája 52. cikkének (1) bekezdésével összefüggésben értelmezett 50. cikkében biztosított alapvető jogot úgy kell értelmezni, hogy — azzal nem ellentétes, hogy a büntető jellegű eljárások és szankciók halmozásának a hozzáadottérték-adóval (héa) kapcsolatos csalárd eltitkolások vagy bevallási mulasztások esetén történő, a nemzeti szabályozás által a legsúlyosabb esetekre előírt korlátozása csak az e halmozás alkalmazási feltételeit meghatározó jogszabályi rendelkezéseket megszorítóan értelmező ítélkezési gyakorlatból következik, feltéve hogy a jogsértés elkövetésekor észszerűen előrelátható, hogy az büntető jellegű eljárások és szankciók halmozásának tárgyát képezheti, azonban — azzal ellentétes az olyan nemzeti szabályozás, amely a pénzbüntetés és a szabadságvesztés-büntetés halmozása esetén – adott esetben a nemzeti bíróságok által értelmezett – egyértelmű és pontos szabályokkal nem biztosítja, hogy a kiszabott szankciók összessége ne haladja meg a megállapított jogsértés súlyát.
(1)
HL C 28., 2021.1.25.
A Bíróság (negyedik tanács) 2022. május 12-i ítélete (a Sąd Okręgowy w Poznaniu [Lengyelország] előzetes döntéshozatal iránti kérelme) – W. J. kontra A. P. törvényes képviselő által képviselt L. J. és J. J. (C-644/20. sz. ügy) (1) (Előzetes döntéshozatal – Polgári ügyekben folytatott igazságügyi együttműködés – Joghatóság, alkalmazandó jog, a határozatok elismerése és végrehajtása a tartási kötelezettséggel kapcsolatos ügyekben – Az alkalmazandó jog meghatározása – A tartási kötelezettségekre alkalmazandó jogról szóló hágai jegyzőkönyv – 3. cikk – A jogosult szokásos tartózkodási helye – A szokásos tartózkodási hely meghatározásának időpontja – Gyermek jogellenes visszatartása) (2022/C 257/11) Az eljárás nyelve: lengyel A kérdést előterjesztő bíróság Sąd Okręgowy w Poznaniu